<classify> Akizungumza Dar es Salaam jana, Kaimu Mkurugenzi wa Idara ya Utamaduni katika Wizara ya Habari, Utamaduni, Sanaa na Michezo, Lilly Beleko alisema, Uanuwai wa utamaduni ni dhana inayosisitiza kushiriki na kushirikiana katika utajiri wa utamaduni uliopo duniani na uhusiano unaoleta umoja wa binadamu katika njia zote za mabadilishano na mazungumzo au mabadiliko baina ya pande mbili.Alisema siku hiyo ni maalumu kwa kila mmoja kukubaliana kuwa sehemu ya kuheshimu uanuwai wa utamaduni wa binadamu wote, kwani kuna aina lukuki za utamaduni wa kipekee zilizopo duniani.Aliongeza kuwa maadhimisho ya mwaka huu yatajumuisha matukio mbalimbali ikiwemo maonesho ya wajasiriamali wa kazi za sanaa na utamaduni, maonesho ya sanaa, kongamano na kutembelea kaburi la aliyekuwa Meya wa Kwanza wa Mwafrika wa Dar es Salaam na nguli wa Kiswahili hususani fani ya ushairi, Abeid Kaluta.  <topic>: MICHEZO 